Document ID: 32006R0307

UREDBA KOMISIJE (ES) št. 307/2006
z dne 21. februarja 2006
o spremembi Uredbe (ES) št. 80/2006 o odprtju stalnega javnega razpisa za poznejšo prodajo rži iz zalog nemške intervencijske agencije na trgu Skupnosti
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 6 Uredbe,
ob upoštevanju naslednjega:
(1)
Uredba Komisije (ES) št. 80/2006 (2) je odprla stalni javni razpis za poznejšo prodajo rži iz zalog nemške intervencijske agencije na trgu Skupnosti.
(2)
Nemčija je ob upoštevanju potreb trga in količin, ki jih ima na voljo nemška intervencijska agencija, obvestila Komisijo o nameri njene intervencijske agencije, da za 50 000 ton poveča razpisano količino. Ob upoštevanju razmer na trgu je treba ugodno odgovoriti na zahtevo Nemčije.
(3)
Zato je treba spremeniti Uredbo (ES) št. 80/2006.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
V členu 1 Uredbe (ES) št. 80/2006 se količina „50 000“ ton zamenja s količino „100 000“ ton.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 21. februarja 2006

Labels: 3
18
17